Държавен вестник, бр. 8, 2005 г., стр. 11

Б Р О Й  8
Д Ъ Р Ж А В Е Н   В Е С Т Н И К
С Т Р .  11
Раздел IV
Епидемиологичен надзор на вътреболничните
инфекции
Чл. 24. Епидемиологичният надзор на ВБИ
включва системно регистриране и анализ на
здравна информация с цел планиране и провеж-
дане на съответните противоепидемични мер-
ки, оценка на тяхната ефективност, както и
осигуряване на обратна връзка до всички звена,
участващи в надзора.
Чл. 25. Регионалната инспекция за опазва-
не и контрол на общественото здраве до 10-о
число на месеца, последващ тримесечния пе-
риод, изпраща проверените и коригираните
сведения по чл. 23 в Националния център за
здравна информация.
Чл. 26. (1) Регионалната инспекция по опаз-
ване и контрол на общественото здраве разра-
ботва годишен епидемиологичен анализ на ВБИ,
възникнали във всички лечебни заведения на
територията на областта, и го изпраща до
31 март следващата година в дирекция “Опаз-
ване и контрол на общественото здраве” (ди-
рекция “ОКОЗ”) на МЗ.
(2) Националният център по заразни и пара-
зитни болести изготвя годишен епидемиологи-
чен анализ на ВБИ за страната на базата на
информацията по ал. 1 и данните, получени от
Националния център за здравна информация,
който представя до 31 май следващата година в
дирекция “Опазване и контрол на обществено-
то здраве” на МЗ.
(3) Референтният център по ВБИ перио-
дично изготвя информации и анализи за нуж-
дите на профилактиката на ВБИ в лечебните
заведения и осъществява методична и консул-
тативна помощ.
(4) Експертният съвет по профилактика и
контрол на ВБИ съвместно с Референтния цен-
тър по вътреболнични инфекции и отдел “Над-
зор на заразните болести” в МЗ обобщава дан-
ните от надзора на ВБИ и препоръчва мерки
за ограничаване на възникването и разпрост-
ранението на ВБИ в лечебните заведения в
страната.
Допълнителна разпоредба
§ 1. По смисъла на тази наредба “саниране
на носителство” е очистването на макроорга-
низма от носителство на патогенни микроорга-
низми чрез етиотропни средства—антибиоти-
ци, химиотерапевтици и имунопрепарати.
Заключителна разпоредба
§ 2. Тази наредба се издава на основание
чл. 60, ал. 4 от Закона за здравето и отменя На-
редба № 13 от 1998 г. за организацията на про-
филактиката и контрола на вътреболничните
инфекции (ДВ бр. 95 от 1998 г.).
Министър: Сл. Богоев
1116
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 1
от 11 януари 2005 г.
за окачествяване на кланични трупове
от говеда по скалата (S)EUROP
Раздел I
Общи разпоредби
Чл. 1. С наредбата се уреждат:
1. редът и методът за окачествяване и класи-
фикация на кланични трупове от говеда по ска-
лата (S)EUROP;
2. броят на кланетата, съгласно който в кла-
ниците се прилага окачествяване и класифика-
ция по скалата (S)EUROP;
3. начинът на обработка на доставените за
окачествяване по скалата (S)EUROP животни;
4. редът за разглеждане на споровете по ока-
чествяването и класификацията;
5. редът за събиране на данните за цените на
кланичните трупове и живите животни;
6. редът за извършване на проверки в кла-
ниците.
Чл. 2. (1) Задължително окачествяване на
кланичните трупове от говеда по скалата
(S)EUROP се извършва в кланиците, в които
броят на кланетата, изчислен средно за кален-
дарната година, надхвърля 75 броя седмично.
(2) Кланици, които не отговарят на изисква-
нията по ал. 1, могат да извършват доброволно
окачествяване на кланичните трупове от гове-
да по скалата (S)EUROP.
(3) Не са длъжни да извършват окачествява-
не на кланичните трупове по скалата (S)EUROP
кланици, които извършват клане на животни,
доставени от търговци на дребно, които сами
реализират добитото месо.
Чл. 3. Окачествяването и класификацията се
извършват от класификатори, които притежа-
ват свидетелство за класификация на кланични
трупове на животни от говеда по скалата
(S)EUROP.
Чл. 4. Министърът на земеделието и горите
възлага на класификаторите извършването на
окачествяването и класификацията на кланич-
ните трупове в кланиците.
Раздел II
Приемане, предкланичен престой, претегляне
и клане
Чл. 5. (1) Всяка партида животни за клане се
приема в кланицата при спазване на следните
изисквания:
1. говедата са маркирани по реда на Наредба
№ 6 от 2003 г. за идентификация на животните
и регистрация на животновъдните обекти, в
които те се отглеждат (ДВ, бр. 7 от 2003 г.);
2. партидата говеда се придружава от вете-
ринарномедицинско свидетелство.